Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: 1993. évi LXXXVI. törvény hatálya alá tartozó olyan külföldiek elhelyezésének, ellátásának, egészségügyi sürgõsségi és alapellátásának, szükség esetén szakorvosi járóbeteg- vagy kórházi fekvõbeteg-ellátásának finanszírozása,
Paragraph Index: 651

1993. évi LXXXVI. törvény hatálya alá tartozó olyan külföldiek elhelyezésének, ellátásának, egészségügyi sürgõsségi és alapellátásának, szükség esetén szakorvosi járóbeteg- vagy kórházi fekvõbeteg-ellátásának finanszírozása, akik rajtuk kívül álló okokból a Magyar Köztársaság területét nem tudják elhagyni, saját jövedelemmel, létfenntartásukhoz szükséges anyagi fedezettel nem rendelkeznek, és a számukra korábban kötelezõ tartózkodási helyként kijelölt közösségi szálláson — törvényesen, jogalap hiányában — a továbbiakban nem helyezhetõk el. A pályázat célja továbbá a fent említett személyek pszichiátriai kezelésének és az általuk kommunikációs nyelvként használt tolmácsszolgálat biztosításának elõsegítése. Pályázati kategóriák „A” kategória: 20—25 fõ külföldi elhelyezése és ellátása, melynek során a pályázóknak az alábbiakat kell minimálisan biztosítani: — napi háromszori étkezés, ezen belül egyszer meleg étel biztosítása, — tisztálkodó-, tisztító- és higiéniai szerekkel történõ ellátás, ezek szükség szerinti folyamatos pótlása, — szükség esetén az évszaknak megfelelõ ruházat, lábbeli biztosítása. A külföldiek elhelyezése során figyelemmel kell lenni a családok, nemek közötti és életkorbeli különbségekre. Minden személynek megfelelõ fekvõhelyet, személyes tárgyai, ruházata elhelyezésére zárható szekrényt kell biztosítani. A tisztálkodáshoz, a ruházat tisztán tartásához vizesblokk, nõk és férfiak részére elkülönített zuhanyozó és WC megléte szükséges. Az elhelyezett külföldi számára a pályázónak kell biztosítani az egészségügyi, sürgõsségi alapellátás, valamint a szakorvosi járóbeteg- és kórházi fekvõbeteg-ellátás költségeit. Az egészségügyi ellátást, ideértve a gyermekek részére életkornak megfelelõ, kötelezõ védõoltás biztosítását célszerû a tartózkodási hely szerint illetékes egészségügyi intézménynél megoldani, és a költségeket utólag elszámolni. Rendelkezésre álló keretösszeg: 5 millió forint. „B” kategória: Traumatizált menedékkérõk és menekültek pszichológiai, pszichiátriai és egyéb mentálhigiénés kezelését lehetõvé tevõ szolgáltatások nyújtása a menekülteket befogadó állomásokon és a közösségi szállásokon. Rendelkezésre álló keretösszeg: 7 millió forint. „C” kategória: Tolmácsszolgálat mûködtetése a menekülteket befogadó állomásokon és a közösségi szállásokon a menekültellátás körébe tartozó tevékenységek (egészségügyi ellátás, mentálhigiénés ellátás, szociális esetkezelés stb.). Rendelkezésre álló keretösszeg: 3 millió forint. A pályázat benyújtásának határideje: 2003. május 10. Pályázni csak az OBmT által kiadott pályázati adatlap kitöltésével, az ott megjelölt mellékletek egyidejû csatolásával lehet, melyet két egymástól elkülönített példányban (egy eredeti, egy másolat), egy borítékban, az Országos Bûnmegelõzési Tanács (OBmT) levelezési címére (1903 Budapest, Pf. 314) kell megküldeni. Az adatlap beszerezhetõ a www.obmt.hu honlap címrõl vagy az OBmT titkárságáról, Budapest XII., Németvölgyi út 41. 2. ép. II. em. 224. Az Országos Bûnmegelõzési Tanács az eredményrõl a pályázókat 2003. június 1-jéig írásban értesíti. Országos Bûnmegelõzési Tanács Az Oktatási Minisztérium k ö z l e m é n y e a 2003. évi felsõoktatási normatív kutatástámogatás felosztásáról Az Oktatási Minisztérium — a felsõoktatási normatív kutatástámogatás felosztásáról és felhasználásáról szóló

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes